**Dijous 26 de novembre de 2020**

Bon dia famílies,

Avui hem tingut un autèntic espectacle de llums i colors de tardor.

Els ambients de llum ofereixen la oportunitat de jugar a través d’ella, el color i les ombres, així que hem convertit la nostra estança en el típic paisatge del Montseny. Cada any gaudíem d’una excursió sobre aquestes dates fent una passejada per la muntanya tot trepitjant les fulles seques del terra i veient com el vent les fa bufar i ballar mentre cauen.

Ha estat una creació artística preciosa, el canó projectava un vídeo d’uns arbres en moviment, i per les parets anàvem veient com les fulles queien i acabaven projectant-se a les nostres samarretes blanques. A més a més, al terra hi havia una gran catifa de fulles seques on el soroll del seu crec, crec, crec convidaven a trepitjar-les i fer-les volar enlaire.

Ha estat un autèntic escenari composat d’imatges i vídeos projectats, d’ombres, colors i fulles moooooltes fulles.

Això si hem hagut de fer-ho en petits grupets de 4-5 infants, perquè tots junts semblàvem més una tempesta que un paisatge de tardor. També cal dir que no tots els infants estan preparats per gaudir de propostes amb poca llum i moviment així que teníem altres propostes paral·leles on també podien passar un bon matí.

* **Teniu una entrada a les xarxes socials amb vàries fotografies de la proposta-**